Държавен вестник, бр. 20, 2020 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  20
§ 6. В Постановление № 125 на Минис-
терския съвет от 2006 г. за приемане на Ус-
тройствен правилник на Министерството на 
земеделието и храните (обн., ДВ, бр. 48 от 
2006 г.; изм. и доп., бр. 15, 62 и 77 от 2007 г., 
бр. 71, 76 и 83 от 2008 г., бр. 3, 42, 84 и 90 
от 2009 г., бр. 4, 22, 41, 84 и 101 от 2010 г.,  
бр. 9, 15, 49, 50, 52, 59 и 72 от 2011 г., 
бр. 14, 48, 84 и 103 от 2012 г., бр. 77 от  
2013 г., бр. 29, 50 и 68 от 2015 г., бр. 12, 32, 
62, 71 и 76 от 2016 г., бр. 55 и 94 от 2017 г. и 
бр. 64, 66 и 104 от 2018 г.), в приложението 
към чл. 2, ал. 3 се правят следните изменения:
1. В т. 3 числото „32“ се заменя с „34“.
2. В т. 7 числото „50“ се заменя с „54“.
3. В т. 10 числото „226“ се заменя с „220“.
Заключителна разпоредба
§ 7. Постановлението влиза в сила от първо 
число на месеца, следващ месеца на обнарод-
ването му в „Държавен вестник“.
Министър-председател:  
Бойко Борисов
Главен секретар на Министерския съвет: 
Веселин Даков
2269
ПОСТАНОВЛЕНИЕ № 39  
ОТ 6 МАРТ 2020 Г.
за изменение и допълнение на Наредбата за 
условията и реда за вписване в регистъра и 
за изискванията към дейността на лицата, 
които осъществяват дейност по добиване, 
преработване и сделки с благородни мета-
ли и скъпоценни камъни и изделия със и 
от тях по занятие, приета с Постановление 
№ 181 на Министерския съвет от 2004 г. 
(обн., ДВ, бр. 69 от 2004 г.; изм. и доп.,  
бр. 104 от 2005 г., бр. 76 от 2007 г., бр. 14 от 
2012 г., бр. 12 от 2015 г. и бр. 18 от 2019 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 1 ал. 2 се изменя така:
„(2) Добиване, преработване и сделки с 
благородни метали и скъпоценни камъни 
и изделия със и от тях по занятие могат да 
извършват:
1. търговци, регистрирани по Търговския 
закон или по законодателството на държа-
ва – членка на Европейския съюз, или на 
друга държава – страна по Споразумението 
за Европейското икономическо пространство, 
както и юридически лица, създадени въз основа 
на нормативен акт; в предмета на дейност на 
търговеца или в дейността на юридическото 
лице трябва да е вписано осъществяване на 
дейности с благородни метали и скъпоценни 
камъни и изделия със и от тях по занятие; 
2. дружества по Закона за задълженията 
и договорите, когато извършват такава дей-
ност по занятие и са вписани в публичния 
регистър на лицата, осъществяващи дейности 
с благородни метали и скъпоценни камъни 
и изделия с тях.“
§ 2. В чл. 2 се правят следните изменения:
1. В ал. 2:
а) основният текст се изменя така:
„(2) Вписването в регистъра по ал. 1 се 
извършва въз основа на писмено заявление по 
образец съгласно приложение № 1 с посочен 
ЕИК (БУЛСТАТ) по Закона за търговския 
регистър и регистъра на юридическите лица 
с нестопанска цел за служебна проверка на 
статуса на търговците и проверка на друже-
ства по Закона за задълженията и договорите 
за извършване на съответната икономическа 
дейност съгласно класификатора за иконо-
мическите дейности. Към заявлението се 
прилагат следните документи в оригинал или 
заверено копие:“;
б) точка 1 се отменя;
в) в т. 4 буква „а“ се изменя така:
„а) за български граждани, родени в стра-
ната – копие от личната карта или три име-
на и единен граждански номер (ЕГН) с цел 
служебно установяване на обстоятелствата 
относно съдимостта чрез издаване на елек-
тронно служебно свидетелство за съдимост по 
реда на чл. 35б от Наредба № 8 от 2008 г. за 
функциите и организацията на дейността на 
бюрата за съдимост (ДВ, бр. 24 от 2008 г.);“.
2. Алинея 11 се изменя така:
„(11) Не се извършва вписване в регистъра 
по чл. 2, ал. 1, а извършеното вписване се 
заличава служебно от длъжностно лице по 
ал. 9, като се отбелязва в регистъра в срок до 
14 дни от настъпването на някое от следните 
обстоятелства:
1. когато някой от документите, изисквани 
съгласно наредбата, е признат за недействи-
телен;
2. когато физическите лица – търговци, 
членовете на управителните и контролните 
органи и неограничено отговорните съдруж-
ници в юридическите лица, както и физичес­
ките лица, заявени за вписване в регистъра за 
осъществяване на заявените за регистрация 
дейности по наредбата, са осъдени с влязла 
в сила присъда за престъпления против соб-
ствеността, престъпления против паричната и 
кредитната система и за престъпления против 
финансовата, данъчната и осигурителната 
система съгласно Наказателния кодекс;
3. по молба на регистрираното лице;
4. при обявяване в ликвидация, в несъс-
тоятелност, при заличаване на търговеца от 
търговския регистър или дружество по Закона 
за задълженията и договорите в регистър 
БУЛСТАТ;
5. при смърт на физическото лице – тър-
говец.“
3. Алинея 12 се изменя така:
„(12) За вписването в регистъра на лицата, 
които осъществяват дейност по добиване, 
преработване и сделки с благородни метали 
и скъпоценни камъни и изделия със и от тях 
по занятие, министърът на икономиката или 
оправомощено от него длъжностно лице издава 
удостоверение съгласно приложение № 2. Ко-
пие от удостоверението се съхранява на видно 
място във всеки търговски обект или ателие.“